
Ministru kabineta rīkojums Nr. 398
Rīgā 2026. gada 7. jūlijā (prot. Nr. 36 29. §)
Par valstij piederošā nekustamā īpašuma "V1442 Talsu iela" Tumes pagastā, Tukuma novadā, nodošanu Tukuma novada pašvaldības īpašumā
· 1. Saskaņā ar Publiskas personas mantas atsavināšanas likuma 42. panta pirmo daļu un 43. pantu un likuma "Par autoceļiem" 4. panta pirmo daļu atļaut Satiksmes ministrijai nodot bez atlīdzības Tukuma novada pašvaldības īpašumā valstij piederošo nekustamo īpašumu "V1442 Talsu iela" (nekustamā īpašuma kadastra Nr. 9084 003 0372) – zemes vienību (zemes vienības kadastra apzīmējums 9084 003 0371) 3,88 ha platībā un uz tās izbūvēto komplekso inženierbūvi "Autoceļa V1442 km 1,663–2,633" (būves kadastra apzīmējums 9084 003 0371 001) – valsts vietējā autoceļa V1442 "Tukums–Lazdas" posmu 1,663.–2,633. km – Tumes pagastā, Tukuma novadā, lai saskaņā ar Pašvaldību likuma 4. panta pirmo daļu to izmantotu pašvaldības autonomo funkciju īstenošanai.
· 2. Tukuma novada pašvaldībai nekustamo īpašumu bez atlīdzības nodot valstij, ja tas vairs netiek izmantots šā rīkojuma 1. punktā minēto funkciju īstenošanai.
· 3. Tukuma novada pašvaldībai, nostiprinot zemesgrāmatā īpašuma tiesības uz nekustamo īpašumu:
· 3.1. norādīt, ka īpašuma tiesības nostiprinātas uz laiku, kamēr Tukuma novada pašvaldība nodrošina šā rīkojuma 1. punktā minēto funkciju īstenošanu;
· 3.2. ierakstīt atzīmi par aizliegumu atsavināt nekustamo īpašumu un apgrūtināt to ar hipotēku.
· 4. Šā rīkojuma 3.2. apakšpunktā minēto aizliegumu – apgrūtināt nekustamo īpašumu ar hipotēku – nepiemēro, ja nekustamais īpašums tiek ieķīlāts valsts aizdevuma nodrošināšanai, lai saņemtu Eiropas Savienības fondu atbalstu.

